
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00658/2013-04
09.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У КРАГУЈЕВЦУ - ПРИРОДНО-МАТЕМАТИЧКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT РАДОЈА ДОМАНОВИЋА 12,  DOCVARIABLE ConvertString(Sediste,1,5) \* MERGEFORMAT КРАГУЈЕВАЦ, ПИБ:  DOCVARIABLE PIB \* MERGEFORMAT 101041593, Матични број: 07232721,  испуњава прописане стандарде за акредитацију студијског програма  Докторске студије - РАЧУНАРСКИХ НАУКА у оквиру поља природно-математичких наука и то за 5 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У КРАГУЈЕВЦУ - ПРИРОДНО-МАТЕМАТИЧКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT РАДОЈА ДОМАНОВИЋА 12,  DOCVARIABLE ConvertString(Sediste,1,5) \* MERGEFORMAT КРАГУЈЕВАЦ, је дана 29.03.2013. године поднела захтев за акредитацију студијског програма Докторске студије - РАЧУНАРСКИХ НАУКА у оквиру поља природно-математичких наука под бројем 612-00-00658/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У КРАГУЈЕВЦУ - ПРИРОДНО-МАТЕМАТИЧКИ ФАКУЛТЕТ и предлог одлуке, достављени су Комисији за акредитацију и проверу квалитета.
Назив дипломе: доктор наука – рачунарске науке
Да ли је у складу са листом звања: да
Датум када је програм прихваћен од стране одговарајућег тела (навести ког) 28.02.2013. Сенат Универзитета у Крагујевцу  13.02.2013. Наставно-научно веће ПМФ-а

Установа је већ била акредитована за овај програм и испуњава све услове. Број наставника: 112.  Број сарадника: 201.  Број научно-истраживачких пројеката: 48.   Број особа укључених у пројекте: 147. Публиковано је 9 научних књига и монографија, 132 рада међународног значаја, 19 радова (штампаних у целини) са међународних конгреса, 28 радова са националних конгреса, 21 дисертација.  Број наставника у сталном радном односу показује спремност установе за реализацију докторских студија. И поред тога што су наведени подаци убедљиви, мора се напоменути да нису посебно издвојени подаци за научну област рачунарске науке за коју се тражи акредитација. Ти подаци се могу наћи у низу приложених табела, али нису лако доступни. На ПМФ у  КГ тренутно је ангажовано 76 наставника са пуним радним временом. У табели П.4 датa је листа радника ПМФ КГ укључених у научно-истраживачке пројекте.У последњих 10 година наставници и сарадници факултета су  објавили  укупно 898 радова у часописима међународног значаја, који се налаѕе на SCI листи.
Право уписа на докторске студије имају кандидати који су на основним академским и дипломским академским студијама остварили најмање 300 ЕСПБ. Докторске студије трају 3 године (6 семестара) током којих се остварује 180 ЕСПБ и стиче назив Доктор наука-рачунарске науке што је у складу са Стандардом. У прва три семестра студент полаже  7 предмета и има предвиђене позиције за два семинара и три за истраживачки рад.  Последња три семестра резервисана су за активности које  су у непосредној функцији израде докторске дисертације које су вредноване са 90 ЕСПБ бодова, што представља половину ЕСПБ бодова предвиђених за реализацију докторских студија.   
Сврха студијског програма  је образовање кадрова оспособљених за самостална истраживања у области рачунарских наука, као и критичку процену истраживања из те  области. Циљеви су јасно формулисани, компетенције  су у складу са структуром и садржајем студијског програма, прецизно су описане и усклађене са исходима.  У документу: "Стратегије обезбеђења квалитета" посебна пажња је посвећена циљевима студија.  Савладавањем програма студенти стичу прописане опште и предметно специфичне способности. Компетенције  су у складу са структуром и садржајем студијског програма, прецизно су описане и усклађене са исходима. Након завршетка програма, студенти би требало да буду оспособљени да се самостално баве научноистраживачким радом.
Структура курикулума обухвата распоред предмета по семестрима и опис предмета. Број изборних предмета би мого бити већи како би се покриле различите области рачунарства.  Поштоване су препоруке о броју и распореду часва активне наставе на студијском програму. Докторант би требало да је, на  основу садржаја и структуре курикулума, стечених научних сазнања и усвојених научних метода као и захтева  за израду докторске дисертације, оспособљен за самосталан научно истраживачки рад.  На будући научни рад докторанта могу битно да утичу и изборни предмети, где није заступљена велика разноврсност. Студијски програм је усаглашен са европским стандардима у погледу услова уписа, трајања студија, услова преласка у наредну годину, стицања дипломе и начина студирања,  и упоредив је са сличним програмима на иностраним високошколским установама. У приложеној документацији су као пример три акредитована инострана програма наведени примери два универзитета у Чешкој и једног из Словачке.
Прецизно су дефинисани услови уписа студената. Посебним документом је регулисно које услове морају да испуне студенти приликом уписа. Број студената који се уписује на студијски програм усклађен је са просторним, кадровским и другим могућностима установе. На оснву наведених података, број студената је у складу са бројем наставника који могу д абуду ментори. Међутим, проблем је што је за област рачунарства ангажован велики број наставника са стране, пре свега из Математичког института у Београду. Сваки појединачни предмет у програму има одређени број ЕСПБ бодова који студент остварује када са успехом положи испит. Успех студената у савлађивању наставног градива евалуира се применом система континуираног праћења. Сваки предмет дефинише исту методологију провере знања и оцењивања: Редовност похађања наставе: 10 бодова, семинарски радови: 40 бодова, писмени испит: 20 бодова, усмени испит: 30 бодова. Захтеви и процедура везани за припрему докторске дисертације су перцизно дефинисани Статутом факултета, члановима 47 до 59. У Табели 5.3 су наведени следећи захтеви везани за припрему ДД: "Испит из предмета Докторска дисертација – теоријске основе представља квалификациони испит за израду докторске дисертације. Полагањем испита Докторска дисертација – студијско истраживање 1 и Докторска дисертација – студијско истраживање 2 (које подразумева један рад објављен или прихваћен  за штампу у часопису на енглеском језику са рецензијом) студент започиње своју докторску дисертацију." Уз захтев за одобрење и пријаву докторске дисертације неопходно је приложити и списак објављених научних и стручних радова, као и саме радове, од којих бар један мора бити са SCI листе. На основу наведених података, најважнији захтеви из овог стндарда су испуњени.  Међутим, постоји велики број наставника (нешто мање од 50%) ангажованих из других установа. Они су и главни носиоци посла везаног за стручне предмете.  Када се приказује листа наставника укључених у научно-истраживачке пројекте, укључени су сви наставници факултета од којих многи немају везе са рачунарством. Број компетентних наставника = 14 наставникa (услов: да има бар 1 рад на сци листи).

Према Табелама 9.1. и 9.1а  листа ангажованих наставника има 14  наставника, од тога 8 запослених са пуним радним временом што износи 57.14 %  (односно 64,28% ако се рачуна и број стално запослених са непуним радним временом).

Према Табелама 9.1. и 9.1а има 8 стално запослених наставника са пуним радним временом и 1 са непуним радним временом  тј укупно 9 стално запослених и сви они су укључени на пројекте (100%).
Већина ангажованих наставника испуњава услове (на основу објављених радова) и стандарде за област рачунарства. Међутим, има наставника који су ангажовани за предмете из области за које немају покриће у научним радовима. Број предложених ментора може да покрије планирани број студената на студијском програму, али ментори су оријентисани само на неке уске области рачунарства и већи број области рачунарства није покривен на прави начин. Анализом приложених података (и прегледом КОБСОН-сајта), може се констатовати да је овај услов испуњен.
Ментори  6
	Икодиновић Небојша 

	Марковић Зоран 

	Урошевић Б. Драган 

	Матијевић С. Милан 

	Огњановић Д. Зоран 

	Станић П. Марија  

	Леповић В. Мирко 

	Бојовић Р. Дејан  

	Боровићанин Д. Бојана 


С обзром да није предвиђен упис великог броја студената, овај услов је испуњен. Обезбеђен је приступ (преко Интернета) разним дигиталним библиотекама, а и сам факултет располаже значајним ресурсима.  Студентима је на располагању и рачунарска лабораторија. Приложени су документи на основу којих се види да је обезбеђен приступ одређеном броју база података. Библиотека располаже значајним фондом, међутим има  доста застарелих садржаја
Квалитет студијског програма се прати преко Комисије за коннтролу квалитета. У ову комисију укључени су студенти, али је однос броја наставника и броја студента скоро 4:1. Подаци о спољашњој контроли квалитета су врло штуро наведени. Може се констатовати да установа  повремено преиспитује стратегију обезбеђења квалитета, али није експлицитно наведено колико често и у ком обиму. Установа је приложила извештај о самовредновању. Овај извештај садржи линкове на разна документа која нису увек у директној вези са самовредновањем.     
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У КРАГУЈЕВЦУ - ПРИРОДНО-МАТЕМАТИЧКИ ФАКУЛТЕТ  за студијски програм  Докторске студије - РАЧУНАРСКИХ НАУКА   у оквиру поља природно-математичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У КРАГУЈЕВЦУ - ПРИРОДНО-МАТЕМАТИЧКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT РАДОЈА ДОМАНОВИЋА 12,  DOCVARIABLE ConvertString(Sediste,1,5) \* MERGEFORMAT КРАГУЈЕВАЦ, ПИБ:  DOCVARIABLE PIB \* MERGEFORMAT 101041593, Матични број: 07232721, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Докторске студије - РАЧУНАРСКИХ НАУКА у оквиру поља природно-математичких наука и то за 5 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

